钦定古今图书集成/明伦汇编/氏族典/第245卷 > 张通古
## 钦定古今图书集成/明伦汇编/氏族典/第245卷 > 张通古

按《金史张通古传》：“通古，字乐之，易州易县人。读书过
目不忘，该综经史，善属文。辽天庆二年进士第，补枢
密院令史。丁父忧，隐居易州太宁山下。宗望复燕京，
侍中刘彦宗与通古素善，知其才，召为枢密院主，奏
改兵刑房承旨。天会四年，除中京副留守，为诏谕江
南使，已除参知行台尚书省事。天德初，迁行台左丞”，
进拜平章政事，封谭王，改封郓王。以疾求解机务，不
许。拜司徒，封沈王。海陵御下严厉，收威柄，亲王大臣
未尝少假以颜色，惟见通古必以礼貌。正隆元年，以
司徒致仕，进封曹王。是年，薨。通古天资乐易，不为表
襮，虽居宰相，自奉如寒素焉。子沉，天德三年，赐《杨建
中》榜及第。